Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 1176/10/3309	Trenčín, 17.5.2013
EEČ : 2-28-108-2013

U Z N E S E N I E

Trestná vec:	obvinený XXXXX 
Prečin:	Krivé obvinenie podľa § 345 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ v úmysle privodiť inému trestné stíhanie dňa 12.10.2012 v Trenčíne na OO PZ XXXXX podal trestné oznámenie na XXXXX, bytom XXXXX, XXXXX, v ktorom ho lživo obvinil z fyzického napadnutia a z porušovania domovej slobody, ktorých skutkov sa mal XXXXX dopustiť tým, že dňa 11.10.2010 v čase o 22.30 hod preliezol plot predzáhradky a následne vyliezol na balkón prízemného bytu, ktorý obýva obvinený spolu so svojou manželkou XXXXX, a tu na balkóne mal XXXXX vulgárne a oplzlo nadávať XXXXX a mal sa im vyhrážať smrťou, tiež mal rozkopnúť sklenenú výplň balkónových dverí, XXXXX mal vo svojom konaní pokračovať aj po príchode príslušníkov PZ, ktorých privolal obvinený v obave o svoj život a zdravie, ako aj v obave o život a zdravie svojej manželky, po podaní trestného oznámenia bolo dňa 16.11.2010 vyšetrovateľom OKP OR PZ XXXXX v konaní začaté trestné stíhanie za zločin porušovania domovej slobody podľa § 194 ods. 1, ods. 2 písm. b), ods. 3 písm. a) Trestného zákona s poukazom na § 139 písm. e) Trestného zákona, za prečin nebezpečné vyhrážanie podľa § 360 ods. 1, ods. 2 písm. b) Trestného zákona s poukazom na § 139 písm. e) Trestného zákon,a po vykonaní procesných úkonov a zabezpečení dôkazov bolo trestné stíhanie vedené pod č. ORP-1345/1-OVK-TN-2010 dňa 10.12.2010 podľa § 215 ods. 1 písm. a) Trestného poriadku zastavené z dôvodu, že sa nestal skutok, pre ktorý sa trestné stíhanie viedlo, 

2/ v úmysle ohroziť vážnosť XXXXX, trvale bytom XXXXX, XXXXX, v presne nezistenom čase v roku 2008 zaslal na Mestský úrad XXXXX, kde je poškodená zamestnaná ako referent viacero listov so lživými a nepravdivými údajmi s úmyslom znížiť jej vážnosť a poškodiť ju v zamestnaní, taktiež obvinený sa v priebehu roka 2009 a 2010 viackrát dostavil na Mestský úrad XXXXX, kde pred prítomnými stránkami ako aj pred zamestnancami Mestského úradu XXXXX na poškodenú verejne šíril nepravdivé informácie v ktorých obvinil poškodenú z toho, že ho viackrát fyzicky napadla, tiež sa snažil narušiť jej rodinné vzťahy výrokom, že mala milostný pomer s bývalým primátorom Mesta XXXXX, že má dieťa so svojim svokrom a pod., taktiež obvinený počas toho, ako bol na Mestskom úrade XXXXX, tak na adresu manžela poškodenej, XXXXX, vykrikoval že je zlodej, kriminálnik, podvodník, a že „zovšadiaľ kde pracoval ho vyhodili, lebo to tam rozkradol“, taktiež obvinený verejne, pred viacerými ľuďmi prehlásil, že v byte, v ktorom majú XXXXX trvalý pobyt, „majú hodinový hotel kam chodia prostitútky, ktoré tam len trtkajú, kurvia sa a pelešia“, obvinený tiež po dlhší čas niekoľkokrát počas noci telefonoval na mobil poškodenej a počas telefonovania jej vulgárne a oplzlo nadával, tiež jej dával vulgárne a oplzlé sexuálne návrhy, na základe svojho neprístojného chovania v mieste svojho trvalého bydliska obvinený donútil XXXXX odsťahovať sa z bytu, ktorý im patrí a v ktorom majú trvalé bydlisko, obvinený i napriek tomu, že vedel, že údaje, ktoré šíril o XXXXX sú nepravdivé a sú spôsobilé značnou mierou ohroziť ich vážnosť u spoluobčanov a poškodiť ich v zamestnaní ako aj narušiť ich rodinné vzťahy, tak tieto nepravdivé údaje i napriek tomu verejne šíril. 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Okresného riaditeľstva PZ v Trenčíne, odboru kriminálnej polície, sp. zn. ORP-1467/2-OVK-TN-2010 zo dňa 18.04.2011 podľa § 206 odsek 1 Trestného poriadku bolo vznesené obvinenie XXXXX pre krivé obvinenie podľa         § 345 ods. 1 Trestného zákona a prečin ohováranie podľa § 373 ods. 1, ods. 2 písm. c) Trestného zákona na tom skutkovom základe, že
1/ v úmysle privodiť inému trestné stíhanie dňa 12.10.2012 v Trenčíne na OO PZ XXXXX podal trestné oznámenie na XXXXX, bytom XXXXX, XXXXX, v ktorom ho lživo obvinil z fyzického napadnutia a z porušovania domovej slobody, ktorých skutkov sa mal XXXXX dopustiť tým, že dňa 11.10.2010 v čase o 22.30 hod preliezol plot predzáhradky a následne vyliezol na balkón prízemného bytu, ktorý obýva obvinený spolu so svojou manželkou XXXXX, a tu na balkóne mal XXXXX vulgárne a oplzlo nadávať manželom XXXXX a mal sa im vyhrážať smrťou, tiež mal rozkopnúť sklenenú výplň balkónových dverí, XXXXX mal vo svojom konaní pokračovať aj po príchode príslušníkov PZ, ktorých privolal obvinený v obave o svoj život a zdravie, ako aj v obave o život a zdravie svojej manželky, po podaní trestného oznámenia bolo dňa 16.11.2010 vyšetrovateľom OKP OR PZ XXXXX v konaní začaté trestné stíhanie za zločin porušovania domovej slobody podľa § 194 ods. 1, ods. 2 písm. b), ods. 3 písm. a) Trestného zákona s poukazom na § 139 písm. e) Trestného zákona, za prečin nebezpečné vyhrážanie podľa § 360 ods. 1, ods. 2 písm. b) Trestného zákona s poukazom na § 139 písm. e) Trestného zákon,a po vykonaní procesných úkonov a zabezpečení dôkazov bolo trestné stíhanie vedené pod č. ORP-1345/1-OVK-TN-2010 dňa 10.12.2010 podľa § 215 ods. 1 písm. a) Trestného poriadku zastavené z dôvodu, že sa nestal skutok, pre ktorý sa trestné stíhanie viedlo, 

2/ v úmysle ohroziť vážnosť XXXXX, trvale bytom XXXXX, XXXXX, v presne nezistenom čase v roku 2008 zaslal na Mestský úrad XXXXX, kde je poškodená zamestnaná ako referent viacero listov so lživými a nepravdivými údajmi s úmyslom znížiť jej vážnosť a poškodiť ju v zamestnaní, taktiež obvinený sa v priebehu roka 2009 a 2010 viackrát dostavil na Mestský úrad XXXXX, kde pred prítomnými stránkami ako aj pred zamestnancami Mestského úradu XXXXX na poškodenú verejne šíril nepravdivé informácie v ktorých obvinil poškodenú z toho, že ho viackrát fyzicky napadla, tiež sa snažil narušiť jej rodinné vzťahy výrokom, že mala milostný pomer s bývalým primátorom Mesta XXXXX, že má dieťa so svojim svokrom a pod., taktiež obvinený počas toho, ako bol na Mestskom úrade XXXXX, tak na adresu manžela poškodenej, XXXXX, vykrikoval že je zlodej, kriminálnik, podvodník, a že „zovšadiaľ kde pracoval ho vyhodili, lebo to tam rozkradol“, taktiež obvinený verejne, pred viacerými ľuďmi prehlásil, že v byte, v ktorom majú manželia XXXXX trvalý pobyt, „majú hodinový hotel kam chodia prostitútky, ktoré tam len trtkajú, kurvia sa a pelešia“, obvinený tiež po dlhší čas niekoľkokrát počas noci telefonoval na mobil poškodenej a počas telefonovania jej vulgárne a oplzlo nadával, tiež jej dával vulgárne a oplzlé sexuálne návrhy, na základe svojho neprístojného chovania v mieste svojho trvalého bydliska obvinený donútil manželov XXXXX odsťahovať sa z bytu, ktorý im patrí a v ktorom majú trvalé bydlisko, obvinený i napriek tomu, že vedel, že údaje, ktoré šíril o manželoch XXXXX sú nepravdivé a sú spôsobilé značnou mierou ohroziť ich vážnosť u spoluobčanov a poškodiť ich v zamestnaní ako aj narušiť ich rodinné vzťahy, tak tieto nepravdivé údaje i napriek tomu verejne šíril.  

Z úmrtného listu Matričného úradu Mesta XXXXX, zapísaného v knihe úmrtí s poradovým číslom 241, zväzok 44, strana 80, ročník 2013, je zrejmé, že obvinený XXXXX, nar. XXXXX, zomrel v Trenčíne dňa 15.03.2013. 

V zmysle § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

	V zmysle § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Vzhľadom k uvedenému bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Muríňová
prokurátorka